כירורגיה רובוטית

כירורגיה רובוטית הוא מונח המתייחס לניתוחים זעיר-פולשניים בהם נעשה שימוש מערכות רובוטיות המסייעות לביצוע הניתוח. הכירורגיה הרובוטית פותחה על מנת להתגבר על קשיים הקיימים בשיטה הלפרוסקופית הרגילה, בהם: חוסר בפידבק תחושתי מכלי הניתוח, מוגבלות בתנועה, קשיים לעבוד מול מסך הנותן תמונה דו-ממדית וכו'.
בניתוחים רובוטים במקום להחזיק ישירות את כלי הניתוח ביד, יושב המנתח מול מערכת שליטה ודרכה שולטת בזרועות הרובוט ותנועות הכלים.

היסטוריה

הניתוח הראשון שנעשה בעזרת רובוט, הפומה 560, היה ב-1985
בניתוח זה נעשה שימוש ברובוט על מנת להשיג דיוק גבוה יותר בעת ביופסית מוח. במקביל פותחה מערכת בשם ROBODOC אשר סייעה בהתאמה מדויקת יותר של עצם הירך בניתוחים להחלפת מפרק ירך. ה-ROBODOC היא המערכת הרובוטית הראשונה שאושרה על ידי המנהל התרופות האמריקני.
המערכת הרובוטית הראשונה המשמשת לטלכירורגיה, שיטה בה המנתח מפעיל מרחוק את הרובוט בעזרת יחידת השליטה, פותחה על ידי מכון המחקר של סטנפורד בשיתוף צבא ארצות הברית ונאס"א.
מערכת כירורגית דה וינצ'י (כינוי: "רובוט דה וינצ'י") היא מערכת כירורגית רובוטית, שיוצרה (ומיוצרת בפיתוח דגמים חדשניים) על ידי "Intuitive Surgical"  ואושרה לביצוע פרוצדורות רפואיות על ידי מנהל המזון והתרופות האמריקאי ((FDA)) בשנת 2000,, המערכת, אשר נשלטת על ידי המנתח מלוח בקרה נפרד, מאפשרת למנתח לבצע ניתוחים מורכבים בהם המנתח אינו מבצע את הפעולות הכירורגיות במו ידיו אלא בתיווך של מערכת זרועות מכנית האוחזת את מכשירי הניתוח (מספריים, מחזיקי מחט וכו') ומניעה אותם בתוך גוף החולה.
ב-2019 הוחלט שלא לאשר שימוש בכירורגיה רובוטית להסרת גידולים סרטניים בשל חששות שהדבר עלול להוביל להחמרת מצב החולה.

חסרונות

חוסר ניסיון וידע - היות שמדובר בטכנולוגיה חדשה לא קיימים מחקרים ארוכי טווח אשר יכולים לספק לנו מידע רציני ומשמעותי לגביי היעילות האמיתית של הטכנולוגיה. בעיה נוספת שקיימת היא העובדה שכיום ניתוחים מתוכננים בהתאם לשיטה המסורתית, טכנולוגיה חדשה זו תצריך תכנון וארגון מחדש של התליכים כירורגים רבים.
מחיר - מחירן של מערכות לניתוחים רובוטים סובבים סביב מיליון דולר ועלות הניתוח גובה יותר מאשר ניתוח רגיל. כיום קיימת אי וודאות לגביי עתיד המחירים, מצד אחר יש הטוענים כי המחירים ירדו עקב התפתחויות בתחום הרובוטי. מנגד יש הטוענים שהמחירים ישארו כמו שהם ואף יאמירו עקב שדרוגים והוספת יכולות חדשות במערכות. שאלה נוספת שעולה היא מחיר ותכיפות התחזוקה השוטפת, ושדרוג המערכות.
חוסר משוב תחושתי - כיום אין שום משוב תחושתי לעמדת השליטה שמאפשר למנתח לדעת כמה כוח הוא מפעיל, לכן הוא צריך להסתמך על סימנים ויזואלים .
חסרונות נוספים הקיימים במערכות הם: חוסר באביזרים, דבר המחייב הסתמכות על צוות נוסף הנמצא לצד מיטת הניתוחים ומידותיהם הגדולות של הרובוטים כיום אשר תופסים את רוב המקום בחדר הניתוח.

כירורגיה כללית ומערכת העיכול

תחום זה ראה את השימוש הנרחב ביותר בכירורגיה רובטית, כיוון שחולים יכולים לעזוב את ביה"ח עם פחות כאב ותוך זמן קצר יותר מהשיטה המסורתית. כמעט כל ניתוחי הבטן והאגן נעשו בהצלחה בעזרת כירורגיה רובוטית בין היתר: הליכים כירורגים בושט, בלבלב, טיפול בריפלוקס ועוד. בהמשך בוצעה גם הסרה חלקית של כבד לפני השתלה מתורם, בהליך זה הוסרו כ-60% מהכבד. 

יתרון גדול שיש לשיטה הרובוטית הוא בניתוחים של אנשים בעלי השמנת יתר חולנית, היות שבשיטה לפרוסקופית מסורתית דופן בטן עבה מגדילה את המומנט הקיים עבור הכלים הלפרוסקופיים בעוד הזרועות הרובוטיות מתגברות בקלות על מכשול זה

כירורגיית לב-חזה וקרדיולוגיה

בזכות היכולת להשתמש ברובוטים לביצוע מיקרו-תפרים, יכולת ההגדלה וסינון הרעד ניתן להשתמש בסיוע רובוטים לביצוע החלפות מסתמי הלב, תיקון מחיצת הלב וניתוחי מעקפים . עם זאת ניתוחים רובוטיים שמצריכים את הפסקת פעילות הלב אינם מציגים יתרון משמעותי על שיטות אחרות היות שעדיין יש צורך בחיבור החולים למכונת לב-ריאה.
בנוסף בתחום הקרדיולוגיה יש שימוש במערכת MNS, המשתמשת בהדמיית תלת-מימד בעזרת אמצעים מגנטיים על מנת לאתר מוקדים אקטופיים ולאפשר את צריבתם. בנוסף משמשת מערכת זו בצינטורים ומקלה על גישה לאזורים אנטומים אשר לא ניתן להגיע אליהם באופן ידני.

גינקולוגיה

בתחום הגיניקולוגיה ישנה התפתחות מהירה מאוד. נעשה שימוש בכירורגיה רובוטית לטפל במצבים גיניקולוגים כמו וסת לא סדיר, גידולים שפירים, כריתת רחם ועוד. בנוסף נעשה שימוש בכירורגיה רובוטית על מנת לטפל בתחום הגיניקו-אונקולוגיה.

נוירוכירורגיה

עיקר השימוש בכירורגיה רובוטית בנוירוכירורגיה נעשה בתחום ההדמיה והנחיה. בעזרת מערכות רובוטיות ניתן לבצע הליכים ביעילות ותכנון יותר טובים. חלק מהשימוש נעשה בניתוחים כמו ביופסיות, השתלת אלקטרודות עומק והסרה סלקטיבית של גידולים.

אורתופדיה

תחום זה היה בין החלוצים לשימוש ברובוטים עם ה-ROBODOC שמסייע בהתאמת הירך בניתוחים להחלפת מפרק ירך בשנת 1992. במחקר שנערך בקרב 141 ניתוחי החלפת ירך מתוכם 61 נותחו בעזרת ה-ROBODOC נמצא כי אורך וצורת התותב היו יותר מוצלחים מאשר בקרב אלה שנותחו ללא סיוע רובוט. ככל הנראה שהצלחת הרובוטים בניתוחים אורתופדיים נובעת מהמנח האנטומי מדויק של עצמות ומהעובדה שניתן להכניס נתונים ולתכנן את מהלך הניתוח מראש. עם זאת נמצא כי ישנם כשלים יחסית רבים בניתוח בעזרת רובוט לעומת ניתוח ידני וביניהם צורך לעבור להליך ידני, פגיעה עצבית והארכת זמן הניתוח.

כירורגית ילדים

רובוטים משמשים רבות בתחום כירורגית ילדים, כשהיתרון העיקרי שלהם הוא האפשרות לבצע תהליכים עדינים באופן מיטבי על ידי מזעור תנועות המנתח, ניקוי הרעד הטבעי והגדלת התמונה אותה רואה המנתח. ישנה עדיפות מסוימת למערכת הזאוס על פני הדה וינצ'י בניתוחי ילדים.

אורולוגיה

בתחום זה יש שימוש נרחב במערכות כמו הדה וינצ'י לניתוחים כמו כריתת בלוטת הערמונית, הסיבה לכך נובעת ממיקום וגודל הבלוטה. בנוסף מבוצעים ניתוחים לפתיחת חסימות בשופכן, כריתת בלוטת האדרנל וכריתת כליה.